CELEX: 32005D0001
Language: et
Date: 2004-12-27 00:00:00
Title: 2005/1/EÜ: Komisjoni otsus, 27. detsember 2004, Tšehhi Vabariigis kasutatavate searümpade liigitusmeetodite kinnitamise kohta (teatavaks tehtud numbri K(2004) 5266 all)

4.1.2005   
            
            
               ET
            
            
               Euroopa Liidu Teataja
            
            
               L 1/8
            
         
      KOMISJONI OTSUS,
   27. detsember 2004,
   Tšehhi Vabariigis kasutatavate searümpade liigitusmeetodite kinnitamise kohta
   (teatavaks tehtud numbri K(2004) 5266 all)
   (Ainult tšehhikeelne tekst on autentne)
   (2005/1/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Määruse (EMÜ) nr 3220/84 artikli 2 lõikes 3 on sätestatud, et searümpade liigitusskaala kindlaksmääramisel tuleb hinnata tailiha sisaldust kooskõlas statistiliselt tõendatud hindamismeetoditega, mille aluseks on searümba ühe või enama anatoomilise osa füüsilised mõõtmised; liigitusmeetodite lubamine sõltub hinnangu statistilise vea maksimumhälbe järgimisest; see hälve määratleti komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artiklis 3.
            
         
               (2)
            
            
               Tšehhi Vabariigi valitsus taotles, et komisjon kinnitaks searümpade liigitamise neli meetodit ning esitas enne ühinemiskuupäeva toime pandud proovidissekteerimiste tulemused, esitades määruse (EMÜ) nr 2967/85 artiklis 3 sätestatud protokolli teise osa.
            
         
               (3)
            
            
               Nimetatud taotluse läbivaatamisel ilmnes, et nimetatud liigitusmeetodite kinnitamise tingimused on täidetud.
            
         
               (4)
            
            
               Liigitusmeetodite seadmete modifitseerimine pole lubatud, v.a uue komisjoni otsuse puhul, mis võetakse vastu omandatud kogemustest lähtudes; seetõttu võidakse praegune otsus tühistada.
            
         
               (5)
            
            
               Käesoleva otsusega ettenähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga lubatakse searümpade liigitamiseks Tšehhi Vabariigis vastavalt määrusele (EMÜ) nr 3220/84 kasutada järgmisi meetodeid:
   
               —
            
            
               liigitusmeetod, mida tuntakse nimetuse all “Zwei-Punkte-Messverfahren (ZP)” ja sellega seotud hindamismeetodid, mille üksikasjad on toodud lisa 1. osas,
            
         
               —
            
            
               seade nimetusega “Fat-O-Meater (FOM)” ja sellega seotud hindamismeetodid, mille üksikasjad on toodud lisa 2. osas,
            
         
               —
            
            
               seade nimetusega “Hennessy Grading Probe (HGP 4)” ja sellega seotud hindamismeetodid, mille üksikasjad on toodud lisa 3. osas,
            
         
               —
            
            
               seade nimetusega “Ultra FOM 300” ja sellega seotud hindamismeetodid, mille üksikasjad on toodud lisa 4. osas.
            
         Liigitusmeetodit “Zwei-Punkte-Messverfahren (ZP)” on lubatud kasutada ainult tapamajades, mille tapamäär ei ületa 200 siga nädalas.
   Seadme “Ultra FOM 300” puhul on sätestatud, et pärast mõõtmistoimingu lõppu peab olema võimalik rümbal tõendada, et seade mõõtis mõõdikule P2 vastavaid väärtusi lisa 4. osa punktis 3 esitatud asukohas. Mõõtmiskoha vastav märkimine peab toimuma üheaegselt mõõtmisega.
   Artikkel 2
   Hindamismeetodite seadmete modifitseerimised pole lubatud.
   Artikkel 3
   Käesolev otsus on adresseeritud Tšehhi Vabariigile.
   
      Brüssel, 27. detsember 2004
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  EÜT L 285, 25.10.1985, lk 39. Määrust on muudetud määrusega (EÜ) nr 3127/94 (EÜT L 330, 21.12.1994, lk 43).
   
      LISA
      Searümpade liigitusmeetodid Tšehhi Vabariigis
      1. OSA
      Zwei-Punkte-Messverfahren (ZP)
      
                  1.
               
               
                  Searümpade liigitamiseks kasutatakse meetodit nimetusega “Zwei-Punkte-Messverfahren (ZP)”.
               
            
                  2.
               
               
                  Rümba tailiha sisaldus arvutatakse järgmise valemiga:
                  
                     
                  kus:
                  ý= tailiha arvestuslik protsendimäär rümbas,
                  S (ZP)= seljapeki (sealhulgas kamara) paksus millimeetrites, mõõdetuna lükatiga punktis, kus musculus gluteus medius (m.g.m.) on kõige ümaram (mm),
                  M (ZP)= lihase paksus mõõdetuna lükatiga kõige lühemal joonel m.g.m. koljupoolse otsa ja selgrookanali selgmise ääre vahel.
                  Valem kehtib 60–120 kilogrammi kaaluvate rümpade puhul.
               
            2. OSA
      Fat-O-Meater (FOM)
      
                  1.
               
               
                  Searümpade liigitamiseks kasutatakse seadet nimetusega “Fat-O-Meater (FOM)”.
               
            
                  2.
               
               
                  Aparaat on varustatud sondiga, mille diameeter on 6 millimeetrit ja mis sisaldab Siemens SFH 950/960 tüüpi fotodioodi ning mille tegevusulatus on 3–103 millimeetrit. Mõõtmiste tulemused konverteerib hinnanguliseks tailiha sisalduseks arvuti.
               
            
                  3.
               
               
                  Rümba tailiha sisaldus arvutatakse järgmise valemiga:
                  
                     
                  kus:
                  ý= tailiha arvestuslik protsendimäär rümbas,
                  S (FOM)= seljapeki (sealhulgas kamara) paksus millimeetrites, mõõdetuna 6,5 cm rümba keskjoonest, teise ja kolmanda viimase ribi vahelt,
                  M (FOM)= lihase paksus millimeetrites mõõdetuna samal ajal ja samas kohas kui S (FOM).
                  Valem kehtib 60–120 kilogrammi kaaluvate rümpade puhul.
               
            3. OSA
      Hennessy Grading Probe (HGP 4)
      
                  1.
               
               
                  Searümpade liigitamiseks kasutatakse seadet nimetusega “Hennessy Grading Probe (HGP 4)”.
               
            
                  2.
               
               
                  Aparaat on varustatud sondiga, mille diameeter on 5,95 millimeetrit (ja 6,3 mm sondi tipus oleva tera juures) ja mis sisaldab fotodioodi (Siemens LED, tüüp LYU 260-EO) ja fotodetektorit, tüüp 58 MR, ning mille tegevusulatus on 0–120 millimeetrit. Mõõtmiste tulemused konverteerib hinnanguliseks tailiha sisalduseks HGP 4 ise või sellega ühendatud arvuti.
               
            
                  3.
               
               
                  Rümba tailiha sisaldus arvutatakse järgmise valemiga:
                  
                     
                  kus
                  ý= tailiha arvestuslik protsendimäär rümbas,
                  S (HGP)= seljapeki (sealhulgas kamara) paksus millimeetrites, mõõdetuna 7,5 cm rümba keskjoonest, teise ja kolmanda viimase ribi vahelt,
                  M (HGP)= lihase paksus millimeetrites mõõdetuna samal ajal ja samas kohas kui S (HGP).
                  Valem kehtib 60–120 kilogrammi kaaluvate rümpade puhul.
               
            4. OSA
      Ultra-FOM 300
      
                  1.
               
               
                  Searümpade liigitamiseks kasutatakse seadet nimetusega “Ultra-FOM 300”.
               
            
                  2.
               
               
                  Seade on varustatud 3,5 MHz ultrahelisondiga. Ultrahelisignaal digitaliseeritakse, salvestatakse ja töödeldakse mikroprotsessori abil.
                  Mõõtmiste tulemused konverteeritakse arvestuslikuks tailiha sisalduseks Ultra-FOM seadme abil.
               
            
                  3.
               
               
                  Rümba tailiha sisaldus arvutatakse järgmise valemiga:
                  
                     
                  kus:
                  ý= tailiha arvestuslik protsendimäär rümbas,
                  S (UFOM)= seljapeki (sealhulgas kamara) paksus millimeetrites, mõõdetuna 7 cm rümba keskjoonest, teise ja kolmanda viimase ribi vahelt (mõõt on tuntud nimetuse all “P2”),
                  M (UFOM)= lihase paksus millimeetrites mõõdetuna samal ajal ja samas kohas kui S (UFOM).
                  Valem kehtib 60–120 kilogrammi kaaluvate rümpade puhul.